
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

javasolt ZÁRT ÜLÉS
Szám: 4869-12/2011
Előterjesztést készítette: Horváth Balázs műszaki és beruházási ügyintéző
Előterjesztés elkészítésének időpontja: 2011. augusztus 10.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: testületi határozat, szándéknyilatkozat (előterjesztéshez csatolva) + értékbecslés
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. augusztus 18-án tartandó munkaterv szerinti ülésére

10. napirendhez

Tárgy: Sülysáp, Vasút u. 54-56. szám alatti ingatlannal kapcsolatos csere-megállapodás
Tisztelt Képviselő-testület!

Sülysáp Nagyközség Önkormányzatának Képviselő-testülete a 29/2009. (II. 12.) határozatával úgy döntött, hogy az Önkormányzat tulajdonában lévő 
· Vasút u. 154. szám, 033/221 és 033/25 hrsz. alatt található, összesen 34.573 m2 alapterületű ingatlant, valamint 
· a 31. főút mellett található 4550/158 hrsz.-ú, 3.790 m2 alapterületű (Tápió utca – 31. fkl. út közötti) földrészletet 

elcseréli a G-N Keri Kft. (székhelye: 2251 Tápiószecső, Kinizsi u. 19.; képviseli: Merczel Sándor) tulajdonában lévő 
· Fő u. 54-56. szám, 1469/3 hrsz. alatti, 4.660 m2 nagyságú ingatlannal, 
és felkérte a polgármestert hogy folytasson tárgyalásokat az ügyben.
A tárgyalások lezajlottak, azonban az ingatlancsere megvalósítását mindeddig akadályozta a G-N Keri Kft. ingatlanára bejegyzett jelzálogjog, így a csereszerződés megkötése ezidáig nem történt meg. Csupán egy szándéknyilatkozat aláírására került sor 2010 augusztusában azzal, hogy a felek csereszándékukat 2011. december 31-ig fenntartják. 

(A szándéknyilatkozattal kapcsolatosan megjegyzendő, hogy – bár abban a G-N Keri Kft. továbbra is 4.660 m2 alapterülettel rögzítette az ingatlanát – egy 2011. április 21-ei földhivatali bejegyzés tanúsága szerint a területből 386 m2-nyi rész időközben értékesítésre került.)

Végül néhány héttel ezelőtt Merczel Sándor jelezte az Önkormányzat felé, hogy ingatlanát tehermentesítette, így az ingatlancsere lebonyolítható, azonban, miután érzékelhető volt, hogy az érintett ingatlanok értékaránya azóta változott, a 4550/158 hrsz.-ú ingatlanból már csak egy 600 m2 területű rész cseréje került szóba.

Az új cserealap vizsgálatára, illetve, miután a kezdeti tárgyalások, és az akkor elkészített összehasonlító értékbecslés elkészítése óta már több mint két év eltelt, indokoltnak láttuk újabb értékbecslés elkészíttetését. Ennek érdemi részletei a mellékletben olvashatók, eredményét pedig az alábbi táblázat foglalja össze:

	Önkormányzati ingatlanok
	G-N Keri Kft. ingatlana
	Különbözet

	2009-es értékbecslés

	033/221
	45 120 000 Ft
	1469/3 (4660 m2) + felépítmény 
 
	62 240 000 Ft
 
	Az Önkormányzat javára:

	033/25
	
	
	
	

	4550/158
	21 224 000 Ft
	
	
	

	Összesen: 
	66 344 000 Ft
	Összesen: 
	62 240 000 Ft
	4 104 000 Ft

	2011-es értékbecslés

	033/221
	52 400 000 Ft
	1469/3 (4274 m2)
	29 000 000 Ft
	Az Önkormányzat javára:

	033/25
	26 400 000 Ft
	
	
	

	4550/158-ból 600 m2
	1 000 000 Ft
	 felépítmény
	 35 700 000 Ft
	

	Összesen: 
	79 800 000 Ft
	Összesen: 
	64 700 000 Ft
	15 100 000 Ft


A táblázatból jól látható, hogy az érintett ingatlanok értéke az elmúlt két évben úgy változott, hogy az eredeti állapot szerint (a 4550/158 hrsz. és a 1469/3 hrsz. teljes területével számolva) több mint 20 millió Ft lenne a különbözet, azonban az újabb cserealapot tekintve is több mint 15 millió Ft, ráadásul a G-N Keri Kft. ingatlanának értékét több mint fele részben a felépítmények adják, amire az önkormányzatnak – tekintve azok jellegét – nincs szüksége.
A fentiek figyelembe vételével, valamint a jelenlegi ingatlan- és pénzpiaci helyzetre tekintettel javaslom az ingatlancsere ismételt megfontolását.

A/2011. (VIII. 18.) ÖKT határozati javaslat
Sülysáp Nagyközség Önkormányzatának Képviselő-testülete –  a 29/2009. (II. 12.) határozatát módosítva – úgy dönt, hogy
1./ az Önkormányzat tulajdonában álló Sülysáp 033/221 hrsz. és 033/25 hrsz.-ú összesen 34.573 m2 területű ingatlant, valamint a Sülysáp 4550/158 hrsz.-ú ingatlanból leválasztandó 600 m2 nagyságú területet elcseréli a G-N Keri Kft. tulajdonában álló Sülysáp 1469/3 hrsz.-ú 4.274 m2 területű ingatlanra, felépítményekkel együtt.
2./ Az ingatlancsere feltétele…
3./ Felkéri és felhatalmazza a Polgármestert a szükséges intézkedések megtételére és a szerződés aláírására.

Határidő: 1./-2./ azonnal; 3./ 2011. szeptember 30.
Felelős: polgármester

B/2011. (VIII. 18.) ÖKT határozati javaslat
Sülysáp Nagyközség Önkormányzatának Képviselő-testülete a 29/2009. (II. 12.) ÖKT határozatát visszavonja, és úgy dönt, hogy az abban foglalt ingatlancserét nem valósítja meg.

Határidő: azonnal
Felelős: polgármester

Sülysáp, 2011. augusztus 11.

Horinka László s.k.


polgármester

Láttam! Sülysáp, 2011. augusztus 11.
Tóth Krisztina jegyző s.k.

